EBERT VAN DER WESTHUIZEN | Attie se koffietafel.
← IN DIE OOG VAN DIE STORM (DAG 10)
GEE JULLE VIR HULLE IETS OM TE EET (Dag 12) →
Februarie 13, 2013 · 13:53	↓ Jump to Comments
14 responses to “EBERT VAN DER WESTHUIZEN”	Christelle van der Walt	Februarie 13, 2013 om 14:26	Ek hoor jou Attie! (met ‘n glimlag)
Dra asseblief my beste wense ook oor aan Johan-hulle in hierdie krisistyd van hulle. Ek dink nog die heletyd aan Ebert. Mag daar gou beterskap kom. Gebed kan sake verander.
Antwoord	Gesina Retief	Februarie 13, 2013 om 15:00	Johan en Annalize
Ek is so bly dat jy hierdie e-pos met ons gedeel het. Op ‘n stadium het ekself en ook my selgroep gereeld en ernstig vir Ebert gebid toe sy kanker bekend geword het maar gaandeweg het dit opgehou sonder dat ons bewus was deur watter donker waters julle bootjie gestuur word.
Dit is so sleg as ‘n mens se kind (kinders in julle geval) ernstig siek is en ons kan maar net vir julle bid en wag totdat die Here die stuur uit jou hande oorneem.
Mag ons gemeente ook laer trek om julle en julle dra waar dit voel of julle nie verder kan gaan nie. Ons is ten minste daar vir mekaar.
Antwoord	Marie	Februarie 13, 2013 om 18:45	Liewe Johan Annelize, Ebert en Riaan,
Ek wil ook van ons kant af vir julle baie sterkte toebid. Ons is nou ook in julle storm, ons sien julle hartseer en pyn, julle wroeging, maar wat die sterkste deurkom, is julle onwrikbare geloof in julle Stuurman! God is in beheer! julle storm is ook weereens vir ons ‘n oefening in geloof, ons bid en smeek die Here vir uitkoms vir julle – en ek sal God aan Sy belofte in Jes. 41:10 bly herinner, waar Hy vir julle bemoedig in hierdie tyd: “Moenie bang wees nie. Ek is met jou, moenie bekommerd wees nie, Ek is jou God, Ek help jou, Ek hou jou vas. Met my eie hand red ek jou”. God is getrou aan Sy Woord. Hy doen wat Hy belowe – Hou vas aan Sy belofte. Groete , Marie Grove
Antwoord	attie	Februarie 13, 2013 om 19:47	Marie: Toe skraap jy uiteindelik die moed bymekaar om saam te gesels. Goed gedoen. 🙂
Antwoord	Johan	Februarie 13, 2013 om 20:31	Ek voel vannaand klein voor ‘n almagtige, liefdevolle God. Dankie almal en lekker slaap.
Antwoord	Johan	Februarie 13, 2013 om 18:48	Doom (man ek hou van die woord), Is daar dalk nog ‘n bietjie koffie na ‘n baie lang dag?
Ebert is toe na 2 ure uit die teater en die nuus is goed. Dit was toe nie die kolon wat weer gelek het nie, of die lewer wat weer gelek het nie, maar ‘n knoets ou gal wat in die vet weefsel geloop en ‘n tipe van abses gevorm het. Met gister se gewoel tydens die prosedure in die Kloof Hodpitaal het die knoets losgeraak en begin dreineer. Die teorie was dat die antibiotika infeksie sou keer en die afalstowwe sou opgeneem word, sonder om dit uit te sny. Die dokter het toe nou die hele vet werfsel knoets uitgesny en hy is nou skoon van alle infeksie en alle organe werk goed. Die Here het vanself wakker geword onder in die skuit en die storm beveel om stil te raak. Die see is besig om kalm te raak en weereens was God getrou aan Sy belofte. Jesaja 42:3 bly steeds waar. Dankie koffie vriende vir al die liefde en omgee en ook vir Markus 4:40. Mag ek dit waag om te sê ek sal nooit weer twyfel nie. Ek gaan minstens probeer. Was die lug nog altyd so blou en die bome so groen? Was alle mense altyd so vriendelik? Is dit verkeerd om weer so goed en verlig te voel? Hoekom is die Here si goed vir ons? Hoe kon ek ooit getwyfel het.
Hierdie koppie koffie het regtig baie lekker gesmaak. Dankie vir almal vir alles om die tafel vir die vriendelikheid, liefde en vir die meditasie oor Markus 4:40.
Antwoord	attie	Februarie 13, 2013 om 19:50	Johan en Annelize: Ons is saam met julle dankbaar oor die uitslag. Lekker slaap vanaand.
Antwoord	Johan	Februarie 13, 2013 om 20:41	Ds Attie, Ons is gedaan, maar gelukkig. Vier keer teater toe in 7 dae is wraggies nie ‘n grap nie en ek lig my hoed ook Ebert wat nooit moed verloor het nie en selfs vanmiddag gelag het voor hy aan die slaap gemaak is. Dankie ook vir jou koppie koffie vandag.
Antwoord	Gesina Retief	Februarie 13, 2013 om 20:05	Ai Johan, hoe loop die trane nou.
Gelukkig verwag God nie van ons om altyd op ‘n “hoog” te wees nie en mag ons hartseer en moedeloos wees.
Hy is so goed en getrou. Hy weet wanneer om in te gryp en ons weer op te lig. Jy is nou moeg van die stuur van die bootjie maar ek wens julle ‘n rustige en vredige nag toe.
Mag God Ebert spoedig beter laat voel en volkome herstel.
Ons mis sy laggie.
Antwoord	Johan	Februarie 13, 2013 om 20:26	As ek terug kyk op vandag sien ek donker wolke agter my en ‘n bootjie wat rustig in stil waters na dieg sonskyn sei. En ja my arms is moeg van die stuur vas hou en my oë is seer van die GPS dophou om op koers te bly. Nou gaan ek ook bietjie onder toe om saam met Jesus bietjie te rus. Markus 4 :40 het vandag lewengdig grworden aan die en kant was dit ‘n goeie dag so om due koffie tafel. Rustige nag koffie vriende. Arme Doom het vanvdag baie mense om sy koffie tafel gehad.
Antwoord	attie	Februarie 13, 2013 om 20:40	Johan: Hier was baie mense, maar dit was ‘n goeie dag rondom die koffietafel. Partykeer maak God nie die storms rondom ons stil nie, maar Hy maak die storm binne in ons stil.
Antwoord	Johan vd Westhuizen	Februarie 14, 2013 om 08:49	Môre koffie drinkers, Ek was vroeg vanoggend by Ebert en toe lê hy daar en wag vir my met ‘n glimlag om sy mond. Die diep versonke oë blink weer en ek kry ‘n “opdrag” om ietsie namens hom te gaan koop vir ‘n spesiale vriendin. In kort: Die storm het bedaar in en rondom hom en die lewe gaan voort. Ek vertel hom toe van almal van ons om die koffie tafel en hy gee toe sommer nog ‘n opdrag; “Drink vandag ‘n koppie lekker sterk koffie sonder melk en suiker op my en my Vader wat nooit my hand gelos het nie, al dink ons soms so. Ek word dalk toegerus om eendag mense wat in dieselfde situasie as ek is, dalk beter te kan begely.”
Ding	Februarie 14, 2013 om 13:30	Dagsê almal, maar veral Johan
Johan, Ding wil darem die koppie lekker sterk skoon koffie vandag in jou rigting lig:-
Al sê jy jy is nie sterk nie; al dink jy jy kommunikeer tekens van moedverloor; al hou jy jou seun hoog in sy dapperheid … iewers loop die gene bepaald sterk van vader na seun, want sowaar sowaar, jy is in jou moegheid nog steeds ‘n baie dapper man! Die voorbeeld wat jy vir jou seun stel, Johan, kan JY nie regtig raaksien nie, maar Ding, soos ander, sien daai raak en ons lig ons bekers/koppies hoog in jou rigting. Jy trap diep spore waar jy loop.
Antwoord	Johan	Februarie 14, 2013 om 14:19	Ding, Kyk nou nou hoe laat jy my tjank in my koppie. Dankie vir die woorde. Ek is eintlik maar baie swak, maar God weet dit gelukkig en weet eanneer iemand te stuur om my te ondersteun. Groete ook daar in julle kontrei.